ഓടുന്ന പാഴ്സല് ലോറിയില് തീപിടിത്തം അടിമാലി: ഇരുട്ടുകാനത്ത് പാഴ്സല് ലോറിയിലെ സാധനങ്ങള്ക്ക് തീപിടിച്ചു. ചൊവ്വാഴ്ച രാവിലെയാണ് സംഭവം. എറണാകുളത്തുനിന്ന് കട്ടപ്പനക്ക് പോകുകയായിരുന്ന ലോറിയിലാണ് തീപിടിത്തമുണ്ടായത്. ഡ്രൈവറുടെയും പ്രദേശവാസികളുടെയും ഫയര്ഫോഴ്സിന്െറയും ഇടപെടലിലൂടെ കൂടുതല് അപകടമുണ്ടാകാതെ തീയണച്ചു. ഹൈഡ്രജന് ഫെറോക്സൈഡ് നിറച്ച ക്യാനുകളടക്കമുള്ള പാഴ്സല് വസ്തുക്കളാണ് ലോറിയില് ഉണ്ടായിരുന്നത്. ഈ ക്യാനുകളില് നിന്നുണ്ടായ ചോര്ച്ചയാകാം തീപിടിത്തത്തിന് കാരണമെന്ന് കരുതുന്നു. പുക ഉയരുന്നത് ശ്രദ്ധയില്പ്പെട്ട ഡ്രൈവര് വാഹനം നിര്ത്തി പരിശോധിച്ചപ്പോഴാണ് തീപിടിച്ചത് അറിഞ്ഞത്. പാഴ്സല് വസ്തുക്കള് സമീപവാസികളുടെ സഹായത്തോടെ പുറത്തെത്തിച്ചു. ചില സാധനങ്ങള് കത്തിനശിച്ചു. അടിമാലി ഫയര്ഫോഴ്സ് യൂനിറ്റിലെ സീനിയര് ഫയര് ആന്ഡ് റെസ്ക്യൂ ഓഫിസര് ഷാജിമോന്െറ നേതൃത്വത്തിലുള്ള സേനാംഗങ്ങളാണ് തീയണച്ചത്. idl adi 2 fir ചിത്രം..ഇരുട്ടുകാനത്ത് പാഴ്സല് വാഹനത്തിന് തീ പിടിച്ചപ്പോള്.